

**РЕПУБЛИКА СРБИЈА**

**ЈАВНИ ИЗВРШИТЕЉ**

**АЛЕКСАНДАР ТОДОРОВИЋ**

**КРАГУЈЕВАЦ**

**Др Зорана Ђинђића бр.22/2**

**Телефон: 034/209-242**

**Број предмета: ИИВ 58/20**

Дана: 01.11.2023. године

Јавни извршитељ Александар Тодоровић, Крагујевац, у извршном предмету извршног повериоца UNICREDIT BANK SRBIJA A.D., BEOGRAD (STARI GRAD), Београд, ул. Рајићева бр. 27-29, МБ 17324918, ПИБ 100000170, чији је пуномоћник адв. Небојша Карановић, Нови Сад, Мирослава Антића бр.5, против извршног дужника Мијалко Блаћанин, Кнић - Драгушица, ул. Драгушица бб, по Решењу о извршењу Основног суда у Крагујевцу Ив-409/2016 од 30.06.2016. године, на основу члана 545. Закона о извршењу и обезбеђењу („Службени гласник РС“, број 106/15), а у вези са чл. 36, 98. и 99. ЗИО(„Службени гласник РС“, број 31/2011, 99/2011 – др. закон, 109/2013 – одлука УС, 55/2014 и 139/2014), дана 01.11.2023. године, донео је:

# З А К Љ У Ч А К

**I УТВРЂУЈЕ СЕ** да је Дејан Урошевић из Бара, ул. Солунска бр.10, као купац, у поступку прве јавне продаје покретних ствари извршног дужника путем усменог јавног надметања, одржаног дана 30.10.2023. године, у целости исплатио износ од 242.000,00 динара на име купопродајне цене и то за:

* Трактор марке „IMT 533“ црвене боје.

**II Купцу** из става I изреке **предаје се у својину и државину** наведена покретна ствар.

**III НАЛАЖЕ СЕ извршном дужнику** да наведену покретну ствар у ставу I изреке, преда у својину и државину купцу Дејану Урошевићу из Бара, **ПОД ПРЕТЊОМ ЗАКОНСКИХ ПОСЛЕДИЦА.**

**IV** На основу овог закључка купац стиче право да код надлежног државног органа захтева упис права својине на наведеној покретној ствари.

**V** Доношењем овог закључка престаје заложно право на наведеној покретној ствари, те се овлашћује купац да захтева брисање заложног права из Регистра залоге.

**ПОУКА О ПРАВНОМ ЛЕКУ:**

Против овог закључка приговор није дозвољен.

**ЈАВНИ ИЗВРШИТЕЉ**

\_\_\_\_\_\_\_\_\_\_\_\_

Александар Тодоровић

Д-на:

* пуномоћнику извршног повериоца
* извршном дужнику
* купцу
* Надлежној Пореској управи
* а/а